Dona'm les entitats que apareixen en el text següent:
Trinitat Sais i Plaja (La Bisbal d'Empordà, 22 de juliol de 1878 - Barcelona, 17 d'octubre de 1933) fou una metgessa catalana, i consta com a la vuitena dona que va llicenciar-se en Medicina a Catalunya. Va néixer a La Bisbal d'Empordà el 22 de juliol de 1878, filla de Lluís Sais i Bosch, sastre, i de Teresa Plaja i Bos, que, en quedar vídua, va fer-se llevadora. Va estudiar magisteri i en va obtenir el títol a Barcelona el 1893. Posteriorment va fer el batxillerat a l'Institut de Figueres i en va obtenir el premi extraordinari el 1896. Va seguir després estudis de medicina a la Facultat de Medicina de la Universitat de Barcelona, on es va llicenciar el 1903. Va exercir com a professional bàsicament a Barcelona, i els seus camps d'especialitat foren la tocoginecologia i la pediatria, a més de la medicina general. i va tenir la seva consulta i domicili, al número 10 del carrer de Pelai. Va divulgar els coneixements científics fent conferències i cursos, des d'on també defensava els drets socials de la dona i també a través dels seus articles en diverses revistes, com ara La Mujer Moderna (publicada a Manresa per Sofia Quer, esposa d'un farmacèutic i mare del botànic Pius Font i Quer) i Feminal. Cal destacar que el 1914 fou la primera dona a impartir la conferència d'obertura de curs al Col·legi Oficial de Metges de Barcelona, on va parlar de la manca de formació a les dones pel que fa a puericultura i manca d'higiene com a primera causa de mortalitat infantil. També va ser activa en la visió política i social del catalanisme i col·laborà amb del Centre Catalanista doctor Robert, del qual va ser cap dels serveis assistencials, que atenien principalment criatures i mares del Raval. Va morir sobtadament el 17 d'octubre de 1933 a Barcelona. Les seves filles, Teresa i Edelmira, també foren metges. En una nota necrològica es diu «Lliga Catalana perd un dels seus prestigis».
Trinitat Sais i Plaja : persona, Barcelona : Entitat_Geopolítica, Catalunya : Entitat_Geopolítica, Lluís Sais i Bosch : persona, Teresa Plaja i Bos : persona, Institut de Figueres : educació, Universitat de Barcelona : educació, La Mujer Moderna : mitjans_massius, Manresa : Entitat_Geopolítica, Sofia Quer : persona, Pius Font i Quer : estudiós/científic, Feminal : mitjans_massius, Col·legi Oficial de Metges de Barcelona : organització, Centre Catalanista doctor Robert : educació, Raval : Entitat_Geopolítica, Teresa : persona, Edelmira : persona, La Bisbal d'Empordà : Entitat_Geopolítica, Facultat de Medicina : educació